2021. gada 18. maijā Noteikumi Nr. 314

Rīgā (prot. Nr. 42 12. §)

**Grozījumi Ministru kabineta 2019. gada 27. augusta noteikumos Nr. 405 "Noteikumi par pasažieru komercpārvadājumiem ar taksometru"**

Izdoti saskaņā ar [Autopārvadājumu likuma](https://likumi.lv/ta/id/36720-autoparvadajumu-likums) [29. panta](https://likumi.lv/ta/id/36720-autoparvadajumu-likums#p29) devīto daļu,  
[35. panta](https://likumi.lv/ta/id/36720-autoparvadajumu-likums#p35) 1.7un trešo daļu, [35.1 panta](https://likumi.lv/ta/id/36720-autoparvadajumu-likums#p35.1) otro un septīto daļu,  
[39. panta](https://likumi.lv/ta/id/36720-autoparvadajumu-likums#p39) 5.3 daļu, likuma "[Par mērījumu vienotību](https://likumi.lv/ta/id/42562-par-merijumu-vienotibu)" [6. panta](https://likumi.lv/ta/id/42562-par-merijumu-vienotibu#p6)  
otro daļu, likuma "[Par atbilstības novērtēšanu](https://likumi.lv/ta/id/63836-par-atbilstibas-novertesanu)" [7.](https://likumi.lv/ta/id/63836-par-atbilstibas-novertesanu#p7) panta  
pirmo daļu un likuma "[Par nodokļiem un nodevām](https://likumi.lv/ta/id/33946-par-nodokliem-un-nodevam)"  
[28.1panta](https://likumi.lv/ta/id/33946-par-nodokliem-un-nodevam#p28.1) ceturto un piekto daļu

Izdarīt Ministru kabineta 2019. gada 27. augusta noteikumos Nr. 405 "Noteikumi par pasažieru komercpārvadājumiem ar taksometru" (Latvijas Vēstnesis, 2019, 177. nr.; 2020, 234. nr.) šādus grozījumus:

1. Izteikt 69.7.1. apakšpunktu šādā redakcijā:

"69.7.1. atbilstoši Valsts ieņēmumu dienesta tīmekļvietnē publicētajai datu struktūrai un formātam, izmantojot viedierīci, tiešsaistes režīmā nosūta Valsts ieņēmumu dienestam šādu informāciju par katru pārvadājumu:

69.7.1.1. pārvadātāja reģistrācijas numurs komercreģistrā;

69.7.1.2. autovadītāja personas kods vai Valsts ieņēmumu dienesta piešķirts nodokļu maksātāja reģistrācijas kods, ja autovadītājam nav Pilsonības un migrācijas lietu pārvaldes piešķirtā personas koda;

69.7.1.3. autotransporta līdzekļa valsts reģistrācijas numurs;

69.7.1.4. taksometra skaitītāja šasijas numurs;

69.7.1.5. pārvadājumu pakalpojuma sākuma datums un laiks;

69.7.1.6. pārvadājumu pakalpojuma beigu datums un laiks;

69.7.1.7. nobraukto kilometru skaits;

69.7.1.8. braukšanas maksa;

69.7.1.9. norēķinu veids;

69.7.1.10. absolūtais summatora (*Grand Total*) stāvoklis konkrētajā brīdī;".

2. Aizstāt 89. punktā vārdus "*XML* shēmu struktūru un prasības" ar vārdiem "datu struktūru un formātu".

Ministru prezidents A. K. Kariņš

Satiksmes ministrs T. Linkaits